Ons gunsteling-skoonheidsvoorkomste by die Emmy-toekennings | SARIE
FOTO: Instagram (@januaryjones)	Verwante Artikels
Ons gunsteling-skoonheidsvoorkomste by die Emmy-toekennings	deur SARIE.com-span
Die jaarlikse Emmy-toekennings het gisteraand in Los Angeles plaasgevind. Ons wonder altyd vooraf hoe ons gunsteling-TV-sterre hulself gaan optooi vir dié glansryke geleentheid. Hiér is die SARIE-skoonheidspan se gunstelinge op vanjaar se rooi tapyt.
Kyk hiér ook na die mooiste rokke op die Emmy-rooitapyt
Die wavy bob was vanjaar dié haarstyl op die rooi tapyt en die Modern Family-aktrise het hierdie gemaklike styl perfek gedra. Saam met haar effens verbronsde vel en glansende nude lippe is haar voorkoms elegant en sexy, tog moeiteloos.
Om na te boots Glansende brons vel vir somer
Probeer Max Factor Bronzing Powder in Golden (R130). By Clicks
Die American Horror Story-aktrise se Ou Hollywoodse golwe het haar lang platinumblonde hare mooi ten toon gestel. Haar stralende vel en sagpienk lippe gee haar ook ’n jeugdige voorkoms.
Om na te boots Ou Hollywood-golwe
Probeer ghd Curve Creative Curl Wand (R1 899). By uitsoeksalonne
Aktrise Amanda Peet het uitgestaan met klassieke rooi lippe en goed gedefinieerde wenkbroue. Sy was ook een van die min bekendes wat haar hare in ’n elegante opstyl gedra het.
Om na te boots Klassieke rooi lippe
Probeer Estée Lauder Pure Color Envy Velvet Lipstick in Volatile (R345)
Vind jóú skakering onderlaag
Ons is mal oor aktrise January Jones se vars en gemaklike voorkoms. Haar hare lyk byna ongestileer, tog gemaklik en formeel, terwyl haar deursigtige pienk lippe en metaalskakering oogskadu ideaal vir ons lenteseisoen is.
Om na te boots Metaalskakerings op oë
Probeer Dior Addict Fluid Shadow in Aurora (R445). Beskikbaar vir ’n beperkte tyd
Kerry Washington het gewys dat ’n faux bob steeds hoogmode is. As jy lang hare het en jy wil die gewilde bob-tendens uitprobeer is dié haarstyl ideaal. Hiér verduidelik ons jou hoe om ’n faux bob te maak.